Trourok, troufoto’s vir die eerste keer ná 77 jaarRoyce en Frankie King (Foto: Hilary Michelson via St. Croix Hospice/Facebook) Royce King (98) en sy vrou Frankie (97) kon uiteindelik ná 77 jaar saam troufoto’s neem danksy Hospice-werkers. Toe die egpaar in 1944 getrou het, was daar nie tyd om ŉ fotograaf of selfs ŉ trourok te huur nie. Royce was twee dae met verlof voor hy oorsee moes reis om in die Tweede Wêreldoorlog te gaan veg. Dié egpaar van Iowa in die VSA het egter ŉ baie spesiale 77ste huweliksherdenking gevier toe personeel by St. Croix Hospice vir hulle ŉ spesiale bruilof gereël het. Frankie het ŉ trourok uit die 1940’s gedra en Royce het sy Lugmaguniform aangehad. Hilary Michelson, ŉ personeellid by St. Croix wat ook ŉ professionele fotograaf is, het die spesiale dag verfilm sodat die King-egpaar nou ook met ŉ troualbum kan spog. Klik hier om meer te lees.